О Т Ч Е Т З А Д Е Й Н О С Т Т А ЗА 2023Г.

 НА НЧ’’СВ.СВ.КИРИЛ И МЕТОДИЙ-1928’’ С.ЛОЗЕВО ОБЩ.ШУМЕН

 С дейността си читалището прави по добър и интересен живота на своите съграждани.На село хората са ограничени откъм културни мероприятия които предлага града и затова читалището е най-посещаваното място.Тук единствено водят културен и социален живот. В читалнята, на чаша чай или кафе се четат вестници,гледат се и обсъждат новини и филми.Чрез интернет се запознават с интересни неща-от рецепти до съвети за градината. Читалището е техния живот.

 Народната музика,народните песни и танци са част от богатото ни културно наследство.Групата ни за автентичен фолклор „Зорница” заедно с кръжока по приложни изкуства организират и участват в провеждането на всички народни празници и обреди свързани с тях- Йорданов ден,Бабин ден,Баба Марта,8-ми март,Трифон зарезан,Великден,Никулден,Коледа и Нова година.Към читалището приобщихме много млади хора,заселили се в селото,които активно участват в мероприятията, в теат-ралните сценки,изработванетона костюми,предлагат нови идеи. За бабин ден организирахме голямо шоу по централната улица с булка,поп,младоже-нец и жените от фолклорната група.Пяхме,веселихме се,а на обяд пред всички гости представихме обичая „Къпане на бабата”. На Трифон зарезан според обичая зарязвахме в лозето на най-добрия лозар.Домакините ни посрещнаха с богата тарапеза.След това в салона на кметството на винце и мезенца се обявиха наградите за най-добро червено и бяло вино .На сирни заговезни палим голям огън-олелия където се събира селото на прошка.Първа пролет я посрещаме с излет в гората.

 На лазаров ден моми лазарки обикалят селото, пеят песни и благославят за здраве стопаните.За Великден с къжока учим децата как да боядисват яйца с естествени багрила-като лук,червено цвекло,треви. А след празника се събираме на домашен козунак и шарени яйца.

 На 2. май. участвахме в поход преклонение „Светлината на буквите” посветено на делото на Паисий Хилендарски –първи лъч в Плиска.А на 11.май втори лъч в Преслав, където изразихме почитта си към великото дело на Светите братя Кирил и Методий, цар Борис l и цар Симеон.Тази светлина ни съпътства и до днес и ни е съхранила през столетията.

 За 24.май-празника на читалището организираме тържество с рецитал посветен на

славянската писменост и делото на Кирил и Методий.На учителите се поднесоха цветя.

Всяка сряда в читалището се провеждат сбирки с жените от селото.Изнесени са 5 беседи сврзани с исторически дати и събития-за Левски,3-ти март,Ботев, съединението на България и деня на независимостта.В библиотеката се изготвя кът с материали за даденото събитие, рецитират се стихове.Организирана е 1 здравна беседа във връзка с ковид пандемията.

С децата работим по проект”Аз знам и мога повече”.На 2.април международният ден на детската книга организирахме четене и събеседване как четенето влияе за обогатяване на речника и покомуникативното мислене.Защо децата трябва да четат?През лятната ваканция организираме”Лятна работилница”.В библиотеката се провеждат викторини,занимателни игри,рисунки на герои от любими приказки.

 С възрастните хора работим по проект’’Активен живот за възрастните хора’’. Стараем се да им разнообразим ежедневието като участват в мероприятията,организираме им честване на рожденни дни и юбилеи. Участваме във всички мероприятия организирани от община Шумен.С кръжока’’Сръчни ръце’’ и ФГ’’Зорница’’ участвахме в карнавала ‘’ШУМЛА’’ и в кулинарната изложба- базар спечелихме 3 място. Участвахме и в празника на билките Еньовден като в кулинарната надпревара също бяхме отличени с трета награда.

През септември като награда за доброто представяне на жените в карнавала ‘’ШУМЛА’’организирахме екскурзия до Несебър. На Димитровден участваме в празника на църквата”Св.Димитър”.Приготвя се курбан и се раздава на миряните. На Никулден след църква,се събираме на пълнен шаран и пържена рибка имениците да почерпят.

Благодаря на всички членове,които с много труд допринесоха за организирането на една богата Коледна програма. С наши изяви, с участието на наша театрална група и много гости. Коледарите и сурвакарите бяха най-чаканите гости по домовете.

И тази година за 4-ти пореден път спечелихме проект’’Българските библиотеки- съвременни центрове за четене и информираност’’ към МК и обогатихме фонда си със 82 тома литература за 1227лв.с което се повиши интереса на читателите.

 Председател.......................

 /Галина Дочева/

 ЧЛЕНОВЕ НА ЧИТАЛИЩНО НАСТОЯТЕЛСТВО

 ПРЕДСЕДАТЕЛ- Галина Дочева

 ЧЛЕНОВЕ - Венцислав Стратев

 Лилия Дечкова

 Анка Борисова

 Марин Маринов

 Огнян Руменов

 Евдокия Рангелова

 ПРОВЕРИТЕЛНА КОМИСИЯ

ЧЛЕНОВЕ- Надежда Бончева

 Маринчо Василев

 Добринка Матева